	„Nabava usluga promocije, marketinga i brendinga“ 
u okviru projektu „Palača života – grad mijena“ KK. 06.1.1.15.0001
	Poziv za dostavu ponuda

	
	Prilog 2 – Opis zadatka



[image: ]	

	




OPIS ZADATKA

1. OPIS PROJEKTA
EU projekt „Palača života – grad mijena / Palace of life – City of changes“ provodi se kroz ITU mehanizam Urbane aglomeracije Split. Ukupna vrijednost projekta iznosi 25,4 milijuna kuna, od čega su 18,2 milijuna kuna bespovratna sredstva Europske unije. Korisnik je Grad Split, partneri su Turistička zajednica Grada Splita i Muzej grada Splita, dok je Razvojna agencija Split – RaST d.o.o. koordinirala uspješnu pripremu projektne prijave.

Projekt „Palača života, grad mijena“, temeljen na obnovi, valorizaciji, prezentaciji i unaprjeđenju upravljanja UNESCO-ovim lokalitetom stare gradske jezgre s Dioklecijanovom palačom, uključujući pojedinačno zaštićena nepokretna kulturna dobra, kroz konzervatorsko-restauratorske i građevinske zahvate, interpretaciju, interaktivnu prezentaciju, poboljšanje pristupačnosti, edukaciju, održivo upravljanje posjetiteljima i resursom stare jezgre, marketingom, kao i uvođenjem primjerenih turističkih i ugostiteljskih sadržaja, doprinijeti će razvoju nove, disperzirane posjetiteljske infrastrukture te rasterećenju najopterećenijih lokaliteta stare gradske jezgre. Projekt će ujedno doprinijeti povećanju broja posjetitelja atrakcijama kulturne baštine, a posljedično i razvoju Splita kao cjelogodišnje turističke destinacije. Realizacijom aktivnosti planiranih projektom osigurava se jedinstvena kulturna i kulturno-turistička ponuda koja bi sadržavala nove kulturno-turističke proizvode utemeljene na autentičnosti, stručnoj i kreativnoj interpretaciji kulturne baštine, koji bi se posjetiteljima približili korištenjem suvremenih modela prezentacije i doživljaja kroz različita osjetila. Lokaliteti obuhvaćeni projektom većim dijelom nisu do sada prezentirani javnosti (Jugoistočna kula i pristup srednjovjekovnom ophodu na istočnom zidu Dioklecijanove palače), a nije prezentiran ni razvoj i značaj stare gradske jezgre i Palače. U sklopu projekta realiziraju se slijedeće ključne aktivnosti na obnovi i uređenju lokaliteta:
· Obnova i uređenje Stare gradske vijećnice koja prije početka provedbe Projekta nije ni bila valorizirana kao građevina i mjesto značajnih događaja u povijesti grada;
· Adaptacija prizemlja i dvorišta Muzeja grada Splita;
· Sanacija i adaptacija prostora Jugoistočne kule Dioklecijanove palače s dijelom istočnog zida ophoda u svrhu uređenja izdvojenog muzejskog postava Muzeja grada Splita;
· Uređenje postava na predmetnim lokacijama u sklopu jedinstveno osmišljenog muzeološkog koncepta 
Muzej grada Splita će biti pristupačan osobama s invaliditetom, kao i Stara gradska vijećnica. Dodatno, projektne aktivnosti uključuju edukaciju djelatnika u kulturi i turizmu, osmišljavanje novih usvenira i eno-gastro ponude te niz drugih komplementarnih aktivnosti koje će doprinijeti ostvarenju ciljeva projekta..

Jedna od aktivnosti predviđenih projektom jest i Promocija i vidljivost.
Aktivnost sveukupno podrazumijeva izradu Strategije razvoja, pozicioniranja i promocije branda s komunikacijskom strategijom i knjigom grafičkih standarda, što će predstavljati smjernice za jedinstveno i usmjereno komuniciranje i brendiranje projekta pod jedinstvenim vizualnim identitetom.  
Navedene usluge predmet su zasebnog ugovora o izvršenju usluga i nisu predmet ove nabave

Sastavni dio aktivnosti promocija i vidljivosti su i usluge koje su predmet ovog postupka nabave a uključuju  pripremu i provedbu niza aktivnosti predviđenih Komunikacijskim planom projekta:  komunikacije s javnošću i ciljnim skupinama projekta,  online i offline oglašavanja projekta, izradu svih promotivnih materijala projekta, uključivo audiovizualne komponente te organizaciju i održavanje  konferencija za medije. 

2. CILJEVI AKTIVNOSTI PROMOCIJA I VIDLJIVOST

Opći ciljevi :
1. Pozicionirati staru gradsku jezgru kao centar slojevite i žive baštine.
2. Preusmjeriti fokus javnosti i posjetitelja s najposjećenijih lokaliteta unutar Dioklecijanove palače (DP).
3. Osuvremeniti verbalnu i vizualnu komunikaciju kulturne baštine s javnošću.

Specifični ciljevi su definirani su Komunikacijskim planom projekta „Palača života grad mijena / Palace of Life – City of Changes“:
1. kvalitetno prezentiranje i vidljivost Projekta različitim ciljnim javnosti kako bi se izgradila svijesti o brandu Projekta (brand awareness)
2. povećanje vidljivost i prepoznatljivost lokaliteta obuhvaćenih projektom i stvaranje interesa za posjet i otkrivanje istih
3. snažnije povezivanje svih dionika u kulturi i turizmu
4. osiguravanje dostatne vidljivosti financijske podrške EU u provedbi Projekta kao mjere za razvoj i povećanje društveno – ekonomskog standarda,
5. podizanje svijesti o koristima Projekta za očuvanje, zaštitu, promicanje i razvoj kulturne baštine, održivi razvitak i zajednicu, među širom javnošću
6. razumijevanje i promicanje uloge Naručitelja i Partnera u uspostavljanju integriranog pristupa u obnovi stare gradske jezgre s Dioklecijanovom palačom i pripadajućih lokaliteta i uspostavljanju mjera za održivim upravljanjem posjetitelja (ticketing sustav),
7. poticanje emotivnog angažmana i jačanje motivacije stanovnika za sudjelovanje u primjeni novih smjernica za očuvanjem i zaštitom kulturne baštine,
8. unaprjeđenje znanja i vještina zaposlenika Naručitelja i Partnera za stvaranje i provedbu dugoročne kvalitetne strategije odnosa s javnošću nakon provedbe Projekta i motiviranje posjetitelja za posjet lokacijama obuhvaćenih projektom

3. OPSEG USLUGA
Članovi Izvršiteljevog tima će kontinuirano biti prisutni na Projektu tijekom cijele provedbe Projekta i obavljati će sve svoje usluge u skladu s nacionalnim zakonima i propisima i obvezama ugovora o sufinanciranju. 

Izvršitelj će usko surađivati s Naručiteljem i pružati mu pomoć te ga obavještavati o svim pitanjima koja se odnose na status Projekta, a posebno u slučaju problema s mogućim implikacijama na troškove ili napredovanje Projekta. Izvršitelj će savjetovati Naručitelja, o mogućim mjerama za prevladavanje problema, a sve s težnjom ispunjavanja ciljeva Projekta.

Izvršitelj je uz svaki svoj račun dužan izdati i dokument iz kojeg je vidljiv datum i specifikacije isporučenih usluga.


3.1. Područje obuhvata projekta 
Mjesto izvršenja usluge je Republika Hrvatska, Splitsko – dalmatinska županija i grad Split.

3.2. Ciljne skupine
Ovim Projektnim zadatkom definirane su i ciljne skupine te su u zasebnu kategoriju odvojeni krajnji korisnici projekta. Lokalno stanovništvo dijelom je obuhvaćeno kroz obje kategorije. Obzirom da su krajnji korisnici projekta također i ciljna skupina među kojom je potrebno na jednak način graditi prepoznatljivost projekta te potaknuti ih na sudjelovanje u kreiranju ponude, isti su također obuhvaćeni planom komunikacijskih aktivnosti. Podjela je preuzeta iz Komunikacijskog plana projekta „Palača života grad mijena / Palace of Life – City of Changes“:

3.2.1. Zaposlenici Prijavitelja i Partnera
Ciljna su skupina koja će kroz provedbu svih aktivnosti razviti međusektorsku suradnju ključnu za uspješnost kulturno-turističke destinacije i dobiti jednako vrijedna nova iskustva i znanja koja će biti temelj budućih nadogradnji u vidu znanja i informacija o tome kako kulturne proizvode, interpretaciju i doživljaje baštine učiniti boljim, interesantnijim i dostupnim stanovnicima grada Splita i posjetiteljima. Očekuje se da će u projektu, uključujući članove projektnog tima, aktivno sudjelovati 15 zaposlenika prijavitelja i partnera.

3.2.2. Djelatnici u kulturi, turizmu i strateškom razvoju grada
Kroz projektne aktivnosti, a prije svega edukacije, očekuje se aktivan angažman i zaposlenika ostalih gradskih ustanova i tvrtki kojima je povjerena uloga kulturnog i održivog razvoja grada Splita, kao i djelatnika / dionika u sektoru turizma grada Splita, prije svega turističkih vodiča (primjerice kroz Društvo turističkih vodiča). Očekuje se sudjelovanje 15-20 članova ove skupine.

3.2.3. Lokalno stanovništvo
Djelomično spada u ciljnu skupinu, a djelomično u krajnje korisnike, što ovisi o njihovom angažmanu na aktivnostima. Dugoročno se očekuje da će projekt imati pozitivan utjecaj na kvalitetu života i to kroz dostupnost većeg broja kulturnih sadržaja u gradu Splitu, ali i na kvalitetu života onih koji će u suradnji s ustanovama u kulturi utjecati na stvaranje i unaprjeđenje tih sadržaja. Unutar ove skupine, posebnu podskupinu činit će djeca za koje će se razviti prilagođeni sadržaji i edukacije.

3.2.4. Krajnji korisnici
Uključuje lokalno stanovništvo, posjetitelje grada Splita, male i srednje poduzetnike u ugostiteljskom i uslužnom sektoru, kao i male i srednje poduzetnike općenito koji dolaze u poziciju predlagatelja inovativnih rješenja.


4. DETALJAN OPIS OBVEZA IZVRŠITELJA
Ovim Pozivom za dostavu ponuda predviđena je nabava dijela usluga predviđenih aktivnošću Promocija i vidljivost i to usluge promocije, marketinga i brendinga, koje se odnose na sljedeće poslove:
- komunikacija s javnošću i ciljnim skupinama projekta, 
- realizacija online i offline oglašavanja projekta (zakup medijskog prostora), 
- izrada i priprema svih grafičkih prijeloma,
- nabava, tisak i dostava svih promotivnih materijala projekta na adresu naručitelja.

Svrha Ugovora o uslugama promocije, marketinga i brendinga u provedbi projekta „Palača života grad mijena / Palace of Life – City of Changes“ sufinanciranog EU sredstvima je informirati ciljne skupine o ciljevima projekta i pojačati njegovu vidljivost te osigurati provedbu projekta u ovom dijelu u skladu s Ugovorom o sufinanciranju.

Sve aktivnosti predviđene uslugom promocije, marketinga i brendinga detaljno su navedene u Troškovniku koji je prilog ove Dokumentacije o nabavi. U troškovniku su navedeni i planirani termini izvršenja pojedinih usluga. 
Naručitelj odabranom izvršitelju po potpisu ugovora dostavlja Strategiju razvoja, pozicioniranja i promocije branda s projektom vizualnog identiteta i knjigom grafičkih standarda, te Komunikacijski plan koje čine osnovu za realizaciju ovom dokumentacijom predviđenih usluga.
Izvršitelj je dužan nakon analize sveukupne dostupne dokumentacije i inicijalnog sastanka s Naručiteljem, najkasnije u roku od 60 dana od potpisa ugovora, dostaviti Akcijski plan s dinamičkim planom izvršenja pojedinih usluga. 
U izvršenju usluga, izvršitelj je dužan pridržavati se smjernica za vidljivost (koje će mu dostaviti Naručitelj, a koje su sastavni dio ugovornih obveza ugovora o dodijeli bespovratnih sredstava).

Izvršitelj treba voditi računa pri izvršenju usluga kako aktivnost izravno doprinosi ostvarivanju horizontalnog načela promicanja ravnopravnosti spolova kroz primjenu pozitivnih mjera za uklanjanje rodnih i ostalih stereotipa iz informativnih i komunikacijskih aktivnosti, kao i ostvarivanju horizontalnog načela promicanja jednakih mogućnosti i nediskriminacije po bilo kojoj osnovi, obzirom da će aktivnosti promidžbe i vidljivosti biti usmjerene jednako na sve skupine društva. Aktivnost također izravno doprinosi ostvarivanju horizontalnog načela informacijsko-komunikacijske pristupačnosti te načelu razumne prilagodbe i univerzalnog dizajna obzirom da će aplikacija vizualnog identiteta biti prikazana na jednostavan način, lako razumljiva i prilagodljiva osobama s intelektualnim teškoćama, a informacije o sadržajima objekata bit će prikazane nedvosmisleno.

POJAŠNJENJA STAVKI TROŠKOVNIKA
· 2.1. Plan komuniciranja na društvenim mrežama – u prvih 12 mjeseci suradnje treba predvidjeti osmišljavanje i kreiranje sadržaja za minimalno dvije objave tjedno na mrežama Facebook, Instagram i TikTok – format post te po jedan story ili reels format tjedno na društvenoj mreži Instagram. U prvih 6 mjeseci suradnje potrebno je predvidjeti po jednu objavu tjedno na društvenoj mreži LinkedIn.
· 2.2. Budžet za oglašavanje u prvih 12 mjeseci odnosi se na kampanje koje za cilj imaju izgradnju prepoznatljivosti (brand awareness) odnosno 'angažman', 'doseg' i sakupljanje novih pratitelja / fanova (likes). Cilj: Facebook doseg 100.000 mjesečno; Instagram: 50.000 pojavljivanja mjesečno.
· 2.5. Tijekom posljednja dva mjeseca trajanja projekta budžet za oglašavanje na društvenim mrežama potrebno je raspodijeliti prema troškovniku i odnosi se na kampanje koje za cilj imaju izgradnju prepoznatljivosti (brand awareness) odnosno 'angažman', 'doseg' i sakupljanje novih pratitelja / fanova (likes) te kampanje s ciljem prometa (traffic) na članke i druge sadržaje plasirane na web stranicama partnera. Cilj: Facebook doseg 250.000 mjesečno; Instagram 150.00 pojavljivanja mjesečno; LinkedIn: 5.000 pojavljivanja mjesečno
· 2.6. Naknada za vođenje društvenih mreža posljednja 2 mjeseca trajanje projekta odnosi se na osmišljavanje i kreiranje sadržaja za minimalno tri objave tjedno na mrežama Facebook, Instagram i TikTok – format post te po tri story ili reels format tjedno na društvenoj mreži Instagram. Tijekom posljednja dva mjeseca suradnje potrebno je predvidjeti po dvije objave tjedno na društvenoj mreži LinkedIn.
· 6.1. Odnosi se na edukaciju u trajanju od 1 dana, 6 sati za maksimalno 5 osoba te dostupnost odgovorne osobe - edukatora za upite i pojašnjenja u periodu od 30 dana od završetka edukacije.



5. TRAJANJE UGOVORA
Izvršenje usluga počinje u danom potpisa Ugovora o izvršenju usluga Troškovi marketinga, promocija i brendinga između Naručitelja i Izvršitelja usluga. 

Razdoblje izvršenja usluge je od potpisa ugovora o nabavi do završetka projekta Palača života – Grad mijena / Palace of life – City of changes“ KK.06.1.1.15.0001.. Trenutno je kao datum završetka projekta predviđen 7. svibnja 2023.

Okvirni datumi izvršenja pojedinih usluga definirani su u Troškovniku.

U slučaju eventualnog produljenja razdoblja provedbe projekta koji će biti regulirani Dodatcima ugovoru o dodjeli bespovratnih sredstava odabrani ponuditelj (izvršitelj) izvršitelj je dužan nastaviti pružati uslugu koja je predmet nabave za sve vrijeme trajanja produljenja provedbe projekta bez dodatne naknade. U slučaju eventualnog produljenja razdoblja provedbe projekta koji će biti regulirani Dodatcima ugovoru o dodjeli bespovratnih sredstava odabrani ponuditelj (izvršitelj) izvršitelj je dužan nastaviti pružati uslugu koja je predmet nabave za sve vrijeme trajanja produljenja provedbe projekta bez dodatne naknade.

